'Obeyd-e Zâkâni
'Obeyd-e Zâkâni var en persisk digter og satiriker. Han er især kendt for sin satire, der også i dag læses og citeres. Satiren retter sig mod tidens despotiske herskere samt mod religiøst og moralsk hykleri. Han skrev parodier på såvel tidens populære kongespejl som på samlinger af moralske sentenser (adab). Det mest berømte værk, som man dog ikke er helt sikker på stammer fra Zâkânis hånd, er Mush-o Gorbe ("Som kat og mus"), på dansk i Arthur Christensen: En persisk Satiriker fra Mongolertiden (1924, med indledning). 'Obeyd-e Zâkânis værker er især oversat til engelsk. 